laion/Wikipedia-Exotic huggingface dataset:
মণীন্দ্রনাথ নায়েক

মণীন্দ্রনাথ নায়েক (৩০.০৬.১২৯৭ বঙ্গাব্দ - ২৪.১২.১৩৮২ বঙ্গাব্দ) একজন ভারতের স্বাধীনতা আন্দোলনকারী বিপ্লবী ও সমাজকর্মী। মণীন্দ্রনাথ নায়েক চন্দননগরে, হুগলি জেলায় মামা রাজেন্দ্রনাথ নন্দীর বাড়ি জন্মগ্রহণ করেন। তার পিতার নাম ছিল ভূষনচন্দ্র নায়েক। মণীন্দ্রনাথই ছিলেন চন্দনগরের প্রথম বিজ্ঞানে স্নাতক। ১৯১৩ সালে স্কটিশ চার্চ কলেজ, কলকাতা থেকে বি এসসি পাশ করেন। বিপ্লবী সংগঠনের সাথে যোগাযোগ আছে এই সন্দেহে পুলিশ রিপোর্টের ফলে প্রেসিডেন্সী কলেজে এম এসসি তে ভর্তি হতে পারেননি। মণীন্দ্রনাথ মানিকতলা বোমা মামলার আগেই নিজে নারকেলের খোলায় বোমা বানানো শিখেছিলেন স্থানীয় ডাক্তার নগেন ঘোষের কাছ থেকে। পরে কলিকাতায় রিপন কলেজের রসায়নের অধ্যাপক সুরেশ চন্দ্র দত্তের কাছে উন্নত মানের বোমা তৈরির কৌশল শেখেন। বিপ্লবী রাসবিহারী বসু তার তৈরী বোমা লাহোর, দিল্লী ও মীরাটে পাঠান। বড়লাট হার্ডিংসকে যে বোমাটি ছুড়েছিলেন বসন্ত বিশ্বাস সেটি তারই তৈরী। মণীন্দ্রনাথ চন্দনগরে ফরাসী উপনিবেশের বাসিন্দা হওয়ায় ব্রিটিশ পুলিশ তাকে কোনদিনই ধরতে পারেনি। টানা পাঁচ বছর তিনি শহরের বাইরে যাননি। রাজাবাজারে অমৃতলাল হাজরাকে তিনি বোমা তৈরিতে সহায়তা করতেন। অমৃতলাল ধরা পড়লেও তিনি অল্পের জন্যে পালিয়ে যান। রডা কোম্পানীর অস্ত্র লুঠ হলে তার দায়িত্ব পড়ে সেগুলি গোপনে লুকিয়ে রাখার। ১৯১৯ সালে ফ্রেঞ্চ ইন্ডিয়া লেজিসলেটিভ এসেম্বলির সদস্য নির্বাচিত হন ও পরের বছর অধিবেশনে যোগ দিতে পন্ডিচেরী যান। এই সময় ঋষি অরবিন্দ ঘোষের সাথে তার ঘণিষ্ঠতা হয়। অরবিন্দ মতিলাল রায়কে ফরাসী ভাষায় যে বিপুল পত্রাবলী লেখেন তা অনুবাদ করতেন মণীন্দ্রনাথ। প্রবর্তক সংঘর উন্নয়নমূলক কাজে দীর্ঘদিন যুক্ত ছিলেন তিনি। কলকাতায় প্রতিষ্ঠানের কাজকর্ম দেখা ও প্রবর্তক পত্রিকা সম্পাদনা করতেন তিনি। প্রথম খন্ড, সুবোধচন্দ্র সেনগুপ্ত ও অঞ্জলি বসু সম্পাদিত (২০০২)। সংসদ বাঙালি চরিতাভিধান। কলকাতা: সাহিত্য সংসদ। পৃষ্ঠা ৩৮৮। আইএসবিএন 81-85626-65-0।  (চতুর্বিংশ ভাগ, প্রথম খণ্ড)। "পাতা:প্রবাসী"। সংগ্রহের তারিখ ৫ ডিসেম্বর ২০১৭।  "বাংলা পত্র-পত্রিকার বর্ণানুক্রমিক তালিকা বৈদ্যুতিন অনুলিপি"। সংগ্রহের তারিখ ৫ ডিসেম্বর ২০১৭।
হাজীগঞ্জ পৌরসভা

হাজীগঞ্জ পৌরসভা বাংলাদেশের চাঁদপুর জেলার অন্তর্গত একটি পৌরসভা। ১৩.৫০ বর্গ কিলোমিটার এলাকা নিয়ে হাজীগঞ্জ পৌরসভা প্রতিষ্ঠিত হলেও পরবর্তীতে ২০০৩ সালের ১৫ ডিসেম্বর সম্প্রসারিত হয়ে এ পৌরসভার বর্তমান আয়তন ২০.২৪ বর্গ কিলোমিটার (৫,০০২ একর)। ২০১১ সালের পরিসংখ্যান অনুযায়ী হাজীগঞ্জ পৌরসভার জনসংখ্যা ৬৩,৮৯২ জন। এর মধ্যে পুরুষ ৩১,৭৩৫ জন এবং মহিলা ৩২,১৫৭ জন। মোট পরিবার ১২,৬৭৯টি। হাজীগঞ্জ উপজেলার মধ্যাংশে হাজীগঞ্জ পৌরসভার অবস্থান। এ পৌরসভার উত্তরে হাটিলা পূর্ব ইউনিয়ন, হাটিলা পশ্চিম ইউনিয়ন ও হাজীগঞ্জ সদর ইউনিয়ন; পশ্চিমে হাজীগঞ্জ সদর ইউনিয়ন; দক্ষিণে বড়কুল পশ্চিম ইউনিয়ন ও বড়কুল পূর্ব ইউনিয়ন এবং পূর্বে শাহরাস্তি উপজেলার টামটা দক্ষিণ ইউনিয়ন অবস্থিত। ১৯৮৫ সালের ১৪ মার্চ হাজীগঞ্জ পৌরসভা প্রতিষ্ঠিত হয়। প্রতিষ্ঠাকালে গ শ্রেণীর পৌরসভা হিসেবে প্রতিষ্ঠিত হলেও ১৯৯৮ সালের ১২ মে এ পৌরসভাকে খ শ্রেণীতে এবং ২০০৪ সালের ১২ জুলাই ক শ্রেণীতে উন্নীত করা হয়। হাজীগঞ্জ পৌরসভায় ১২টি ওয়ার্ড রয়েছে। এ পৌরসভার প্রশাসনিক কার্যক্রম হাজীগঞ্জ থানার আওতাধীন। এটি জাতীয় সংসদের ২৬৪নং নির্বাচনী এলাকা চাঁদপুর-৫ এর অংশ। ২০১১ সালের পরিসংখ্যান অনুযায়ী হাজীগঞ্জ পৌরসভার সাক্ষরতার হার ৬৬.২%। এ পৌরসভায় ৪টি কলেজ, ৪টি মাদ্রাসা, ৬টি মাধ্যমিক বিদ্যালয় এবং ১৮টি প্রাথমিক বিদ্যালয় রয়েছে। ১। হাজীগঞ্জ মডেল পাইলট সরকারি স্কুল এন্ড কলেজ। ২। হাজীগঞ্জ মডেল কলেজ। ৩। হাজীগন্জ ডিগ্রি কলেজ। ৪।আল আমিন একাডেমী স্কুল। ৫।বলাখাল জে.এন.উচ্চ বিদ্যালয় এন্ড কারিগরি কলেজ। ৬।বলাখাল মুকবুল আহমেদ কলেজ। ইত্যাদি মূলত কৃষি, ব্যবসা এবং বৈদেশিক রেমিটেন্স থেকে এ পৌরসভার অর্থনীতি নির্ভরশীল। হাজীগঞ্জ বড় মসজিদ পৌর মেয়র: আ. স. ম. মাহবুব-উল আলম হাজীগঞ্জ উপজেলা হাজীগঞ্জ থানা চাঁদপুর জেলা "হাজীগঞ্জ পৌরসভা"। ২১ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৫ ডিসেম্বর ২০১৭।  "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। web.archive.org। Wayback Machine। Archived from the original on ৮ ডিসেম্বর ২০১৫। সংগ্রহের তারিখ ২ জানুয়ারি ২০২০। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
ডানকান এডওয়ার্ডস

ডানকান এডওয়ার্ডস (অক্টোবর ১, ১৯৩৬ - ফেব্রুয়ারি ২১, ১৯৫৮) ছিলেন একজন ইংরেজ আন্তর্জাতিক ফুটবল খেলোয়াড়। ডাডলিতে জন্ম নেয়া এ খেলোয়াড় ১৯৫২ সালের জুন মাসে অপেশাদার খেলোয়াড় হিসেবে ম্যানচেস্টার ইউনাইটেডে যোগ দেন এবং ১৯৫৩ সালের ১ অক্টোবর পেশাদার খেলোয়াড় হিসেবে আত্মপ্রকাশ করেন। তিনি ছিলেন ১৯৫০ দশকে স্যার ম্যাট বাজ্‌বির অধীনে বাজ্‌বি বেইবস এর অন্যতম সদস্য এবং মিউনিখ বিমান দুর্ঘটনায় নিহত হওয়া ইউনাইটেডের আট খেলোয়াড়ের একজন। তার খেলা যারা দেখেছেন তারা মনে করেন এডওয়ার্ডস যদি এত অল্প বয়সে মারা না যেতেন তবে তিনি বিশ্বের অন্যতম মহান ফুটবলারে পরিনত হতেন। Duncan Edwards website English Football Hall of Fame Profile
গোলাম মোর্তজা (ক্রিকেটার)

গোলাম মোর্তজা (জন্ম ২৩মে ১৯৮০) একজন সাবেক বাংলাদেশি প্রথম-শ্রেণী এবং লিস্ট এ ক্রিকেটার। তার জন্ম রাজশাহীতে। তিনি একজন উইকেট-রক্ষক এবং নিচের দিকে নামা ডনহাতি ব্যাটসম্যান হিসেবে খেলতেন। তার প্রথম শ্রেণীর ক্রিকেটে অভিষেক হয় চট্টগ্রাম বিভাগের পক্ষে ২০০০-০১ মৌসুমে। পরবর্তীতে তিনি রাজশাহী বিভাগে খেলেন আর সবশেষে ২০০৫-০৬ মৌসুমে সিলেট বিভাগের হয়ে খেলেন। তিনি ৬৮টি ক্যাচ তালুবন্দি করেন উইকেটের পেছনে থেকে এবং ১২টি স্ট্যাম্পিং সম্পন্ন করেন প্রথম শ্রেণীর ক্রিকেটে। পাশাপাশি তার একটি অর্ধ-শতকও রয়েছে।  "Golam Mortaza"। www.cricketarchive.com। সংগ্রহের তারিখ ২০১০-০৩-১৪।  Golam Mortaza at ESPNcricinfo
মো চু

মো চু ভুটানের একটি প্রধান নদী। জংখা ভাষায় "চু" শব্দটি বলতে বোঝায় "নদী" বা "পানি"। জংখা ভুটানের জাতীয় ও সরকারি ভাষা। এ নদীর জন্ম ভুটান এবং তিব্বতের সীমান্তের কাছে গাসা জংখাগ জেলায়। সেখান থেকে , মো নদী স্বাভাবিকভাবেই দক্ষিণে বয়ে গেছে ভুটানের মধ্যাঞ্চল পুনাখার দিকে, যেখানে সেটি মিলেছে উত্তরপূর্ব থেকে আসা ফো নদীর সাথে। পুনাখা ডিজং এর পরপরই মো আর ফো এর স্রোতধারা একত্রে মিলেছে। পুনাখা ডিজং হল দ্রাতশ্যাং লেন্তশগের (কেন্দ্রীয় বৌদ্ধ মূর্তি) এবং জে খেনপোর শীতের দেশ। এই মিলিত স্রোত গিয়ে যুক্ত হয়েছে ওয়াংডু ফোডরাং শহরের কাছে ডাং নদীর সাথে আর সেখান থেকে নদীর নতুন নাম হয়েছে পুনা সাং নদী। এ নদী দাগনা ও সিরাং জেলার মধ্য দিয়ে বয়ে চলে। কালিখোলা শহরের কাছ দিয়ে ভুটান ত্যাগ করার সময়, এই নদী ভারতের আসামে প্রবেশ করে সঙ্কোশ নামে। সঙ্কোশ সবশেষে গিয়ে মিলে যায় ব্রহ্মপুত্র নদে। Jordans, Bart (২০০৫)। Bhutan: A Trekker's Guide। Cicerone। আইএসবিএন 1-85284-398-5।  Bhutan Himalaya, 1:390,000 (মানচিত্র)। Himalayan Maphouse। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
রুবি বার্নহিল

রুবি বার্নহিল (জন্ম জুলাই ২০০৪) একজন ব্রিটিশ অভিনেত্রী। তিনি ২০১৬ সালে জনপ্রিয় মার্কিন চলচ্চিত্র পরিচালক স্টিভেন স্পিলবার্গ এর পরিচালিত কল্পনাপ্রবণ অপ্রত্যাশিত ঘটনাসম্পন্ন চলচ্চিত্র দ্য বিএফজিতে মূল ভূমিকায় "সোফি" নামক চরিত্রে অভিনয় করেন। বার্নহিলের জন্ম, ইংল্যান্ডের অমেট্রোপলিটন প্রদেশ চেশ্যায়ার এর ক্নাটসফোর্ড শহরে। তিনি চেশ্যায়ার-এ তার পিতা-মাতা এবং তার ছোট বোনের সাথে বসবাস করেন, এবং তিনি স্থানীয় কিশোর নাট্যশালার একজন সদস্য। তার বাবা অভিনেতা পল বার্নহিল। ২০১৬: দ্য বিএফজি এ সোফি চরিত্রে মনোনীত-তরুন ব্রিটিশের জন্য লন্ডন ফিল্ম ক্রিটিক্স সার্কেল অ্যাওয়ার্ড/বছরের সেরা আইরিশ অভিনয় মনোনীত-মূল ভূমিকায় সেরা অভিনয়কারী অভিনেত্রীর জন্য ইয়ং আর্টিস্ট অ্যাওয়ার্ড মনোনীত-তরুন অভিনেতা/ অভিনেত্রীর দ্বারা সেরা অভিনয়ের জন্য সেটার্ন অ্যাওয়ার্ড ২০১৫–বর্তমান: ৪'ও ক্লক ক্লাব (ছোট পর্দার ধারাবাহিক, ৭টি পর্ব) "ইসোবেল" চরিত্রে "Knutsford actress tipped for stardom after Steven Spielberg chooses her for lead role in The BFG"। knutsfordguardian.co.uk। সংগ্রহের তারিখ ২৫ ফেব্রুয়ারি ২০১৬।  Nancy Tartaglione। "10-Year-Old Newcomer Ruby Barnhill To Star In Steven Spielberg's 'The BFG'"। deadline.com। সংগ্রহের তারিখ ২১ ফেব্রুয়ারি ২০১৬।  ইউটিউবে THE BFG – Interview – EV – Cannes 2016 Wrap Staff। "Steven Spielberg Casts 10-Year-Old Ruby Barnhill as Lead in 'The BFG'"। thewrap.com। সংগ্রহের তারিখ ২১ ফেব্রুয়ারি ২০১৬।  "How schoolgirl landed a giant role in Hollywood's BFG", telegraph.co.uk; accessed 25 November 2016. "We found Sophie – Newcomer Ruby Barnhill from Cheshire, UK, is cast as Sophie in Steven Spielberg's adaptation of Roald Dahl's The BFG"। roalddahl.com। ২২ ফেব্রুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ২২ ফেব্রুয়ারি ২০১৬।  Matt Hunter। "Unknown British schoolgirl, 11, stars in Steven Spielberg's The BFG"। dailymail.co.uk। সংগ্রহের তারিখ ১৫ মে ২০১৬।  "Steven Spielberg -- Stick With Me Kid … I'll Make You a Quick Million!"। tmz.com। সংগ্রহের তারিখ ২১ ফেব্রুয়ারি ২০১৬।  ইন্টারনেট মুভি ডেটাবেজে রুবি বার্নহিল (ইংরেজি) রুবি বার্নহিলের জীবনী এবং চলচ্চিত্র সমূহ
কচুয়া পৌরসভা

কচুয়া পৌরসভা বাংলাদেশের চাঁদপুর জেলার অন্তর্গত একটি পৌরসভা। কচুয়া পৌরসভার আয়তন ১০.০৬ বর্গ কিলোমিটার (২,৪৮৬ একর)। ২০১১ সালের পরিসংখ্যান অনুযায়ী কচুয়া পৌরসভার জনসংখ্যা ২৭,০২৪ জন। এর মধ্যে পুরুষ ১৩,৩৭১ জন এবং মহিলা ১৩,৬৫৩ জন। মোট পরিবার ৫,১২৫টি। কচুয়া উপজেলার মধ্যাংশে কচুয়া পৌরসভার অবস্থান। এ পৌরসভার উত্তরে কচুয়া দক্ষিণ ইউনিয়ন, পশ্চিমে কচুয়া দক্ষিণ ইউনিয়ন ও কাদলা ইউনিয়ন এবং দক্ষিণে ও পূর্বে কড়ইয়া ইউনিয়ন অবস্থিত। ১৯৯৮ সালের ১০ মে কচুয়া পৌরসভা প্রতিষ্ঠিত হয়। প্রতিষ্ঠাকালে খ শ্রেণির পৌরসভা থাকলেও ২০১৫ সালের ২ সেপ্টেম্বর এটি ক শ্রেণিতে উন্নীত হয়। কচুয়া পৌরসভায় ৯টি ওয়ার্ড রয়েছে। এ পৌরসভার প্রশাসনিক কার্যক্রম কচুয়া থানার আওতাধীন। এটি জাতীয় সংসদের ২৬০নং নির্বাচনী এলাকা চাঁদপুর-১ এর অংশ। ২০১১ সালের পরিসংখ্যান অনুযায়ী কচুয়া পৌরসভার সাক্ষরতার হার ৬৩.৩%।। মূলত কৃষি, ব্যবসা এবং বৈদেশিক রেমিটেন্স থেকে এ পৌরসভার অর্থনীতি নির্ভরশীল। পৌর মেয়র: নাজমুল আলম স্বপন কচুয়া উপজেলা, চাঁদপুর কচুয়া থানা, চাঁদপুর চাঁদপুর জেলা "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। web.archive.org। Wayback Machine। Archived from the original on ৮ ডিসেম্বর ২০১৫। সংগ্রহের তারিখ ২ জানুয়ারি ২০২০। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
শাহরাস্তি পৌরসভা

শাহরাস্তি পৌরসভা বাংলাদেশের চাঁদপুর জেলার অন্তর্গত একটি পৌরসভা। শাহরাস্তি পৌরসভার আয়তন ১৩.৩৮ বর্গ কিলোমিটার (৩,৩০৭ একর)। ২০১১ সালের আদমশুমারি অনুযায়ী শাহরাস্তি পৌরসভার মোট জনসংখ্যা ২৮,২৮৭ জন। এর মধ্যে পুরুষ ১৩,৬৯৫ জন এবং মহিলা ১৪,৫৯২ জন। মোট পরিবার ৫,৮১৫টি। শাহরাস্তি উপজেলার উত্তরাংশে শাহরাস্তি পৌরসভার অবস্থান। এ পৌরসভার উত্তরে মেহের উত্তর ইউনিয়ন ও টামটা উত্তর ইউনিয়ন, পশ্চিমে টামটা দক্ষিণ ইউনিয়ন, দক্ষিণে মেহের দক্ষিণ ইউনিয়ন এবং পূর্বে মেহের উত্তর ইউনিয়ন অবস্থিত। হযরত বোগদাদি শাহরাস্তি (রহ.) এর নামে নামকরণ করা হয় এই উপজেলা। ১৯৯৮ সালের ১৫ অক্টোবর শাহরাস্তি পৌরসভা প্রতিষ্ঠিত হয়। প্রতিষ্ঠাকালে গ শ্রেণীর পৌরসভা হিসেবে প্রতিষ্ঠিত হলেও ২০১২ সালের ১১ জুলাই পৌরসভাটি খ শ্রেণীতে এবং ২০১৪ সালের ২৩ জুন ক শ্রেণীতে উন্নীত করা হয়। শাহরাস্তি পৌরসভায় ১২টি ওয়ার্ড রয়েছে। এটি জাতীয় সংসদের ২৬৪নং নির্বাচনী এলাকা চাঁদপুর-৫ এর অংশ। ২০১১ সালের আদমশুমারি অনুযায়ী শাহরাস্তি পৌরসভার সাক্ষরতার হার ৬৭%। এ পৌরসভায় ২টি কলেজ, ৪টি মাদ্রাসা, ৬টি মাধ্যমিক বিদ্যালয় এবং ১০টি প্রাথমিক বিদ্যালয় রয়েছে। স্বপ্নীল কিন্ডার গার্ডেন স্কুল কুমিল্লা বিশ্বরোড হতে চাঁদপুর যাওয়ার মধ্যপথেই শাহরাস্তি গেট, দোয়াভাঙ্গা নামক স্থানে নেমে যাওয়া যায় শাহরাস্তিতে। মূলত কৃষি, ব্যবসা এবং বৈদেশিক রেমিটেন্স থেকে এ পৌরসভার অর্থনীতি নির্ভরশীল। মেয়র- হাজী আবদুল লতিফ। "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। web.archive.org। Wayback Machine। Archived from the original on ৮ ডিসেম্বর ২০১৫। সংগ্রহের তারিখ ১০ জানুয়ারি ২০২০। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "চাঁদপুর বার্তা"। ৫ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৬ ডিসেম্বর ২০১৭।
উর্দুজ জেলা

উর্দুজ জেলা পূর্ব আফগানিস্তানের বাদাখশন প্রদেশের ২৮ টি জেলার মধ্যে অন্যতম একটি জেলা। ২০০৫ সালে বাহারক জেলার অংশ হিসেবে জেলাটি গঠন করা হয় এবং এখানকার জনসংখ্যার প্রায় ১৭,০০০ বাসিন্দাদের বনবসতি রয়েছে। জেলাটির মোট আয়তন ৯২৯ বর্গ কিলোমিটার। ৪৫ টি গ্রাম এটির জেলা সীমানায় অবস্থিত। জাতিগত লোক বলতে এখানে ৯০% তাজিক এবং ১০% উজবেক বসবাস রয়েছে। আফগানিস্তান তথ্য ব্যবস্থাপনা পরিষেবার মানচিত্র[স্থায়ীভাবে অকার্যকর সংযোগ]
ডেনিস ল

ডেনিস ল (জন্ম ফেব্রুয়ারি ২৪ ১৯৪০, স্কটল্যান্ডের আবেরডিন) একজন অবসরপ্রাপ্ত স্কটিশ ফুটবল খেলোয়াড় যিনি ১৯৫০ থেকে ১৯৭০ দশকে স্ট্রাইকার হিসেবে মাঠ কাঁপিয়েছেন। ফুটবল খেলোয়াড় হিসেবে ল তার ক্যারিয়ার শুরু করেন দ্বিতীয় বিভাগের দল হাডার্সফিল্ড টাউনের সাথে ১৯৫৬ সালে। চার বছর হাডার্সফিল্ডে খেলার পর তিনি তৎকালীন ব্রিটিশ রেকর্ড ৫৫,০০০ পাউন্ডের বিনিময়ে যোগ দেন ম্যানচেস্টার সিটিতে। ল সেখানে একবছর খেলেন। এর পর নতুন ইংরেজ ও ইতালীয় রেকর্ড ১১০,০০০ পাউন্ডের বিনিময়ে তিনি যোগ দেন ইতালীয় ক্লাব টোরিনোতে। যদিও ইতালিতে তিনি ভালই খেলছিলেন, তবে তিনি সেখানকার জীবনের সাথে মানিয়ে নিতে পারেননি এবং ১৯৬২ সালে তিনি নতুন ব্রিটিশ রেকর্ড ১১৫,০০০ পাউন্ডের বিনিময়ে ম্যানচেস্টার ইউনাইটেড ক্লাবে যোগ দেন। ইউনাইটেডে খেলা ১১ বছরের ক্যারিয়ারের জন্যই আজ তিনি সুপরিচিত। এখানে ৪০৯ ম্যাচে তিনি ২৩৬ গোল করেন এবং সমর্থকের কাছে দ্য কিং ও দ্য ল'ম্যান উপাধি লাভ করেন। ১৯৬৪ সালে তিনি সম্মানজনক ইউরোপীয় বর্ষসেরা ফুটবলার পুরস্কার লাভ করেন এবং দলকে ১৯৬৫ ও ১৯৬৭ সালের প্রথম বিভাগ জিততে সাহায্য করেন। ১৯৭৩ সালে একমৌসুমের জন্য ল ম্যানচেস্টার ইউনাইটেড ত্যাগ করেন ও ম্যানচেস্টার সিটিতে যোগ দেন। এরপর ১৯৭৪ সালে তিনি ফিফা বিশ্বকাপে স্কটল্যান্ডের প্রতিনিধিত্ব করেন। ল স্কটল্যান্ডের পক্ষে ৫৫ ম্যাচ খেলেছেন এবং দলের পরক্ষে রেকর্ড ৩০ গোল করেছেন। অবশ্য তার রেকর্ডের আরেকজন ভাগীদার আছে। ববি চার্লটনের পর ইউনাইটেডের শীর্ষ গোলদাতা। ২০০৪ সালের পাউন্ডের মূল্যমান অনুযায়ী এর পরিমাণ প্রায় ৯০০,০০০ পাউন্ড। সূত্রঃ conversion utility ওয়েব্যাক মেশিনে আর্কাইভকৃত ১০ জুলাই ২০০৭ তারিখে at eh.net. ২০০৪ সালের পাউন্ডের মূল্যমান অনুযায়ী এর পরিমাণ প্রায় ১.৭ মিলিয়ন পাউন্ড। সূত্রঃ conversion utility ওয়েব্যাক মেশিনে আর্কাইভকৃত ১০ জুলাই ২০০৭ তারিখে at eh.net. ২০০৪ সালের পাউন্ডের মূল্যমান অনুযায়ী এর পরিমাণ প্রায় ১.৬ মিলিয়ন পাউন্ড। সূত্রঃ conversion utility ওয়েব্যাক মেশিনে আর্কাইভকৃত ১০ জুলাই ২০০৭ তারিখে at eh.net. Denis Law and Ron Gubba, Denis Law – An Autobiography (London: Futura Publications, ১৯৮০), ৮. Kenny Dalglish also scored ৩০ goals for Scotland, although he achieved this in ১০২ matches compared with Law's ৫৫. Denis Law, Ron Gubba (১৯৮০)। Denis Law - An Autobiography। Futura Publications। আইএসবিএন ০-৭০৮৮-১৯০২-৮।  Denis Law, Bob Harris (২০০৩)। The King। Bantam Press। আইএসবিএন ০-৫৯৩-০৫১৪০-৮।  Photos & stats at sporting-heroes.net Short biography on the official Manchester United website Short biography on Manchester Online English Football Hall of Fame Profile UEFA.com - Scotland's Golden Player
জওহরলাল নেহেরু স্টেডিয়াম (দিল্লি)

জওহরলাল নেহেরু স্টেডিয়াম নতুন দিল্লি শহরের তথা ভারতের অন্যতম প্রধান স্টেডিয়াম। ফুটবলের পাশাপাশি অ্যাথলেটিক্স গেমসের জন্য এই স্টেডিয়াম ব্যবহৃত হয়। এই মাঠ আন্তর্জাতিক অ্যাথলেটিকস ফেডারেশন মান অনুযায়ী তৈরী করা হয়েছে। ভারত প্রথমবার এই টুর্নামেন্ট আয়োজন করে। জওহরলাল নেহেরু স্টেডিয়াম ছিল ২০১০ সালের কমনওয়েলথ গেমসের প্রধান ভেন্যু। এটি গেমসের উদ্বোধনী ও সমাপনী অনুষ্ঠানের পাশাপাশি অ্যাথলেটিক্স ইভেন্টের আয়োজন করেছিল। সেই তারিখ পর্যন্ত ভারত আয়োজিত সবচেয়ে বড় মাল্টি-স্পোর্ট ইভেন্টের জন্য স্টেডিয়ামটি ব্যাপকভাবে পুনঃডিজাইন এবং পুনর্নির্মাণ করা হয়েছে। এটি ২৭ জুলাই ২০১০ এ সাধারণ জনগণের জন্য উন্মুক্ত করা হয়েছিল। জুলাই ২০১০ সালে, প্রথম এশিয়ান অল এশিয়ান অ্যাথলেটিক্স চ্যাম্পিয়নশিপ অনুষ্ঠিত হয়। স্কুলের ১,৫০০ এরও বেশি শিক্ষার্থী অনুষ্ঠানটি দেখতে এসেছিল। ২০১০ সালের কমনওয়েলথ গেমসের উদ্বোধনী অনুষ্ঠান অনুষ্ঠিত হয়েছে। অনুষ্ঠানের নিরাপত্তায় এনএসজি, সিআরপিএফ এবং দিল্লি পুলিশ সদস্যরা ব্যবহার করেছেন। দিল্লি মেট্রোর মতো ইলেকট্রনিক টিকিট চেকিং মেশিনের মাধ্যমে টিকিট চেক করা হয়েছিল। অনুষ্ঠানস্থলে ৩৫০ টিরও বেশি সিসিটিভি ক্যামেরা রয়েছে। দিল্লি বন্ধ ছিল, এই অর্থে যে দিল্লির সমস্ত মল, দোকান, অফিস এবং কল-সেন্টার অনুষ্ঠানের আগে এবং সময় বন্ধ ছিল। ২০১১ সালে টুর্নামেন্টের মূল ভেন্যু হিসেবে ব্যবহৃত হয়। স্টেডিয়ামটি ১৯৮৪ সালে অস্ট্রেলিয়ার বিরুদ্ধে ভারত সমন্বিত দুটি একদিনের আন্তর্জাতিক ম্যাচের আয়োজন করেছে যা ঘটনাক্রমে, ভারতে ফ্লাডলাইটের অধীনে অনুষ্ঠিত প্রথম দিবা-রাত্রির একদিনের আন্তর্জাতিক ম্যাচ ছিল। ১৯৯১ সালে দক্ষিণ আফ্রিকার সাথে ম্যাচটি একটি দিবারাত্রির একটি (এছাড়াও ভারতে দ্বিতীয় দিবা-রাত্রির ক্রিকেট ম্যাচ)। ব্যাটসম্যান কেপলার ওয়েসেলস উভয় ম্যাচেই খেলেন কিন্তু ভিন্ন দেশের হয়ে এবং অস্ট্রেলিয়ার হয়ে ১০৭ এবং দক্ষিণ আফ্রিকার হয়ে ৯০ রান করেন। মাঠের একটি অত্যন্ত অস্বাভাবিক বৈশিষ্ট্য ছিল ক্রিকেট খেলার আউটফিল্ড এলাকার অংশ হিসাবে রানিং ট্র্যাক অন্তর্ভুক্ত করা। আইসিসির খেলার নিয়মকানুন শেষ পর্যন্ত এইভাবে ব্যবহার করার জন্য রানিং ট্র্যাকের অনুমতি বন্ধ করে দেয় এবং এইভাবে স্টেডিয়ামটি আর ক্রিকেটের জন্য উপযুক্ত নয় বলে মনে করা হয়। "Wisden Almanack"। ১৪ জুন ২০১৭ তারিখে মূল থেকে আর্কাইভ করা। সংগ্রহের তারিখ ৪ অক্টোবর ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Wisden Almanack 1991"। ২৩ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ৪ অক্টোবর ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে জওহরলাল নেহেরু স্টেডিয়াম (দিল্লি) সংক্রান্ত মিডিয়া রয়েছে। Jawaharlal Nehru Stadium - Sports Authority of India Jawaharlal Nehru Stadium - Tripadvisor Football temples of the world - India ESPNcricinfo - Grounds - Jawaharlal Nehru Stadium, New Delhi World Stadiums Article ওয়েব্যাক মেশিনে আর্কাইভকৃত ২০ জানুয়ারি ২০১৭ তারিখে
মুন্সী সিদ্দীক আহমদ

ড. মুন্সী সিদ্দীক আহমদ (১৯২৮ - ১৯ অক্টোবর ২০১১) হলেন বাংলাদেশের একজন প্রখ্যাত ধান বিজ্ঞানী। বিজ্ঞান ও প্রযুক্তিতে অনন্য সাধারণ অবদানের জন্য ১৯৯৭ সালে তাকে “বিজ্ঞান ও প্রযুক্তিতে স্বাধীনতা পুরস্কার” প্রদান করা হয়। ড.মুন্সী সিদ্দীক আহমেদ ১৯৪৬ সালে ফরিদপুরের সরকারি রাজেন্দ্র কলেজ থেকে আইএসসি পরীক্ষায় পাশ করে ঢাকায় চলে আসেন। এরপর ঢাকা বিশ্ববিদ্যালয় এর কৃষি অনুষদের অধীনে বাংলাদেশ কৃষি ইনস্টিটিউট (বি এ আই) (বর্তমানে শেরেবাংলা কৃষি বিশ্ববিদ্যালয়) থেকে ১৯৪৯ সালে বি এসসি এজি (সম্মান) ডিগ্রী অর্জন করেন। তিনি ১৯৫৬ সালে ঢাকা বিশ্ববিদ্যালয় থেকে ক্রপ বোটানিতে এম এস করেন এবং টেক্সাস এগ্রিকালচার এন্ড মেডিকেল কলেজ থেকে ১৯৬৮সালে জেনেটিক্স এন্ড প্লান্ট ব্রিডিং এ পিএইচ ডি ডিগ্রী লাভ করেন। তিনি বাংলাদেশ ধান গবেষণা ইন্সটিটিউটের "সহযোগী পরিচালক" হিসাবে কর্মরত ছিলেন। বিজ্ঞান ও প্রযুক্তি ক্ষেত্রে অসাধারণ অবদানের জন্য ১৯৯৭ সালে বাংলাদেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে। এছাড়াও, ধান গবেষণায় বিশেষ অবদানের জন্য তিনি জেবুন্নেসা - কাজী মাহাবুবুল্লাহ্ ট্রাস্ট স্বর্ণ পদক এবং বঙ্গবন্ধু কৃষি পদকও লাভ করেছিলেন। ১৯৬৯ সালে পাকিস্তান সরকার তাকে তমঘা-এ-পাকিস্তান পদক প্রদান করলেও ১৯৭১ সালে তিনি এই সম্মাননা প্রত্যাখান করেন স্বাধিকার আন্দোলনের প্রতি সংহতি জানিয়ে। বিজ্ঞান ও প্রযুক্তিতে স্বাধীনতা পুরস্কার বিজয়ীদের তালিকা। "Obituary"। The Daily Star। অক্টোবর ২১, ২০১১। সংগ্রহের তারিখ ডিসেম্বর ৬, ২০১৭।  "স্বাধীনতা পুরস্কারপ্রাপ্ত ব্যক্তি/প্রতিষ্ঠানের তালিকা"। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। ১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ০৯ অক্টোবর ২০১৭।  এখানে তারিখের মান পরীক্ষা করুন: |সংগ্রহের-তারিখ= (সাহায্য) "স্বাধীনতা পুরস্কারপ্রাপ্ত ব্যক্তি/প্রতিষ্ঠানের পরিচিতি"। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। ১৮ অক্টোবর ২০১৬ তারিখে মূল থেকে আর্কাইভ করা। সংগ্রহের তারিখ ৬ ডিসেম্বর ২০১৭।  "1978 International Deepwater Workshop: Participants"। IRRI। সংগ্রহের তারিখ ৬ ডিসেম্বর ২০১৭।  সানজিদা খান (জানুয়ারি ২০০৩)। "জাতীয় পুরস্কার: স্বাধীনতা দিবস পুরস্কার"। সিরাজুল ইসলাম। [[বাংলাপিডিয়া]]। ঢাকা: এশিয়াটিক সোসাইটি বাংলাদেশ। আইএসবিএন 984-32-0576-6। সংগ্রহের তারিখ ০৯ অক্টোবর ২০১৭। স্বাধীনতা দিবস পুরস্কার সর্বোচ্চ রাষ্ট্রীয় পুরস্কার।  এখানে তারিখের মান পরীক্ষা করুন: |সংগ্রহের-তারিখ= (সাহায্য); ইউআরএল–উইকিসংযোগ দ্বন্দ্ব (সাহায্য) "স্বাধীনতা পদকের অর্থমূল্য বাড়ছে"। কালেরকন্ঠ অনলাইন। ২ মার্চ ২০১৬। সংগ্রহের তারিখ ২৫ অক্টোবর ২০১৭।  "এবার স্বাধীনতা পদক পেলেন ১৬ ব্যক্তি ও সংস্থা"। এনটিভি অনলাইন। ২৪ মার্চ ২০১৬। ১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২৫ অক্টোবর ২০১৭।  "The accidental scientist who changed Bangladesh"। Dhaka Tribune। অক্টোবর ২১, ২০১৪। সংগ্রহের তারিখ ডিসেম্বর ৬, ২০১৭।
ইফতেলী সুফলা জেলা

ইফতেলী সুফলা জেলা পূর্ব আফগানিস্তানের বাদাখশন প্রদেশের ২৯ টি জেলার মধ্যে অন্যতম একটি জেলা। ২০০৫ সালে এটি ফয়জাবাদ জেলার একটি অংশ হিসেবে গঠন করা হয়েছিল এবং এখানকার জনসংখ্যা প্রায় ৩৯,০০০ এর উপরে বাসিন্দাদের বসতবাড়ি রয়েছে। আফগানিস্তান তথ্য ব্যবস্থাপনা পরিষেবার মানচিত্র[স্থায়ীভাবে অকার্যকর সংযোগ]
ইয়ামগন জেলা

ইয়ামগন জেলা পূর্ব আফগানিস্তানের বাদাখশন প্রদেশের ২৯ টি জেলার মধ্যে অন্যতম একটি জেলা। ২০০৫ সালে এটি বাহারক জেলার অংশ হিসেবে গঠন করা হয়েছিল এবং এখানকার জনসংখ্যা প্রায় ২০,০০০ এর উপরে বাসিন্দাদের বসতবাড়ি রয়েছে। এখানকার অধিকাংশ লোকজন ইসমাইলি সম্প্রদায়ের। আফগানিস্তান তথ্য ব্যবস্থাপনা পরিষেবার মানচিত্র[স্থায়ীভাবে অকার্যকর সংযোগ]
সোহানুর রহমান সোহান

সোহানুর রহমান সোহান (মৃত্যু: ১৩ সেপ্টেম্বর ২০২৩) ছিলেন একজন বাংলাদেশী চলচ্চিত্র পরিচালক। তিনি শিবলি সাদিকের সহকারী হিসেবে তার চলচ্চিত্র কর্মজীবন শুরু করেন। তার পরিচালিত প্রথম চলচ্চিত্র বিশ্বাস অবিশ্বাস (১৯৮৮)। তিনি মূলত প্রণয়ধর্মী চলচ্চিত্র পরিচালনা করে থাকেন। তার পরিচালিত উল্লেখযোগ্য চলচ্চিত্র হল কেয়ামত থেকে কেয়ামত (১৯৯৩), স্বজন (১৯৯৬), আমার ঘর আমার বেহেশত, অনন্ত ভালবাসা (১৯৯৯)। মৃত্যুর আগ পর্যন্ত তিনি ইউনিভার্সেল পারফর্মিং আর্টস ইনস্টিটিউটের অধ্যক্ষ হিসেবে কর্মরত ছিলেন। সোহান ১৯৭৭ সালে পরিচালক শিবলি সাদিকের সহকারী হিসেবে তার চলচ্চিত্র কর্মজীবন শুরু করেন। পরবর্তীতে তিনি শহীদুল হক খানের কলমিলতা (১৯৮১), এজে মিন্টুর অশান্তি (১৯৮৬) ও শিবলি সাদিকের ভেজা চোখ (১৯৮৮) চলচ্চিত্রে সহকারী হিসেবে কাজ করেন। একক ও প্রধান পরিচালক হিসেবে তার প্রথম চলচ্চিত্র বিশ্বাস অবিশ্বাস (১৯৮৮)। পরিচালনায় তার প্রথম সফলতা আসে কেয়ামত থেকে কেয়ামত (১৯৯৩) দিয়ে। এটি হিন্দি কেয়ামত সে কেয়ামত থক (১৯৮৮) এর পুনঃনির্মাণ। বিশ্বাস অবিশ্বাস (১৯৮৮) বেনাম বাদশা (১৯৯২) কেয়ামত থেকে কেয়ামত (১৯৯৩) আখেরি রাস্তা (১৯৯৪) বিদ্রোহী কন্যা (১৯৯৬) স্বজন (১৯৯৬) আমার ঘর আমার বেহেশত (১৯৯৭) আমার দেশ আমার প্রেম (১৯৯৮) মা যখন বিচারক (১৯৯৮) অনন্ত ভালবাসা (১৯৯৯) কিলার (২০০০) সত্যের বিজয় (২০০৩) স্বামী ছিনতাই (২০০৪) বলো না ভালোবাসি (২০০৫) বৃষ্টি ভেজা আকাশ (২০০৭) কথা দাও সাথী হবে (২০০৭) আমার জান আমার প্রাণ (২০০৮) পরাণ যায় জ্বলিয়া রে (২০১০) কোটি টাকার প্রেম (২০১১) দ্যা স্পিড (২০১২) সে আমার মন কেড়েছে (২০১২) এক মন এক প্রাণ (২০১২) লোভে পাপ পাপে মৃত্যু (২০১৪) ভাল লাগার চেয়েও একটু বেশি জেদী (২০২২) Kamol, Ershad (২৩ মে ২০০৭)। ""Our young generation is least interested in Dhaliwood""। দ্য ডেইলি স্টার (ইংরেজি ভাষায়)। ১৫ জানুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ৬ ডিসেম্বর ২০১৭।  মঈনুদ্দীন, অভি (১ ডিসেম্বর ২০১৭)। "মেয়ের বিয়ে দিলেন সোহানুর রহমান সোহান"। দৈনিক ইনকিলাব। সংগ্রহের তারিখ ৬ ডিসেম্বর ২০১৭।  ইন্টারনেট মুভি ডেটাবেজে সোহানুর রহমান সোহান (ইংরেজি)
যয়ন জেলা

যয়ন জেলা পূর্ব আফগানিস্তানের বাদাখশন প্রদেশের ২8 টি জেলার মধ্যে অন্যতম একটি জেলা। ২০০৫ সালে এটি রাঘিন্তান জেলার অংশ হিসেবে গঠন করা হয়েছিল এবং এখানকার জনসংখ্যা প্রায় ২০,০০০ এর উপরে বাসিন্দাদের বসতবাড়ি রয়েছে। আফগানিস্তান তথ্য ব্যবস্থাপনা পরিষেবার মানচিত্র[স্থায়ীভাবে অকার্যকর সংযোগ]
জিবাক জেলা

জিবাক জেলা আফগানিস্তানের উত্তর-পূর্বাঞ্চলের বাদাখশন প্রদেশের ২৯ টি জেলার মধ্যে অন্যতম একটি জেলা। এখানকার জনসংখ্যা প্রায় ৭,০০০ এর উপরে বাসিন্দাদের বসতবাড়ি রয়েছে। জিবাক জেলার রাজধানী জুড়ে অধিকাংশ জিবাক সম্প্রদায়ের লোকজন বসবাস করে থাকে। অনেকে সাঙ্গেলচি-ইশকাশমি ভাষাকে জিবাকি নামেও উল্লেখ করে থাকেন যেখানে জেলাগুলির মানুষজন স্বাভাবিকভাবে কথা বলে থাকেন। আফগানিস্তান তথ্য ব্যবস্থাপনা পরিষেবার মানচিত্র[স্থায়ীভাবে অকার্যকর সংযোগ]
আবু জায়েদ

আবু জায়েদ চৌধুরী রাহী (জন্ম ২ আগস্ট ১৯৯৩) একজন বাংলাদেশি ঘরোয়া ক্রিকেটার, যিনি সিলেট বিভাগ এর হয়ে খেলে থাকেন। তিনি ২০১৬-১৭ জাতীয় ক্রিকেট লিগ প্রতিযোগিতার ২৯টি উইকেট নিয়ে শীর্ষ উইকেট শিকারী ছিলেন। তিনি বর্তমানে বাংলাদেশ প্রিমিয়ার লিগ বিপিএল এর ২০১৭ সালের আসরে খুলনা টাইটানস এর হয়ে খেলছেন। "Abu Jayed"। CricketArchive। সংগ্রহের তারিখ ১০ মে ২০১৫। (সদস্যতা নেয়া প্রয়োজন (সাহায্য))।  "National Cricket League, 2016/17: Records Most wickets"। ESPNcricinfo। সংগ্রহের তারিখ ৬ জানুয়ারি ২০১৭।
চিত্রা এক্সপ্রেস

চিত্রা এক্সপ্রেস (ট্রেন নং ৭৬৩/৭৬৪) হলো ঢাকা -খুলনা পথে চলাচলকারী আন্তঃনগর ট্রেন। চিত্রা ট্রেনটি ব্রডগেজ বগিতে ঢাকা থেকে খুলনা পথে চলাচল করে। ট্রেনটিতে মোট ১২টি বগি এবং আসনসংখ্যা ৭৮১টি। ট্রেনটিতে দুটি করে শীতাতপ নিয়ন্ত্রিত (এসি) কেবিন ও এসি চেয়ার কামরা আছে। বিভিন্ন দিবসে ( বিশেষ করে দুই ঈদে) ট্রেনটিতে অতিরিক্ত বগি সংযোজন করা হয়। দর্শনার নিম্নস্থল থেকে উৎপন্ন হয়ে দক্ষিণ-পূর্ব দিকে প্রবাহিত চিত্রা নদীর নামানুসারে এর নামকরণ করা হয়। ঢাকা থেকে ছাড়ে সন্ধ্যা ৭.৩০ মিনিটে এবং খুলনায় পৌছে ভোর ৪.১০ মিনিটে। ট্রেনটি খুলনা থেকে ছাড়ে সকাল ৯.0০ মিনিটে এবং ঢাকায় পৌছায় বিকাল 5:55 মিনিটে। সাপ্তাহিক বন্ধের দিন Robibar (Sunday)। খুলনা নওয়াপাড়া যশোর Mobarakganj কোট চাঁদপুর দর্শনা হল্ট চুয়াডাঙ্গা আলমডাঙ্গা পোড়াদহ মিরপুর ভেড়ামারা ঈশ্বরদী জংশন চাটমোহর বড়ালব্রীজ উল্লাপাড়া শহীদ এম মনসুর আলী বঙ্গবন্ধু সেতু পূর্ব টাঙ্গাইল জয়দেবপুর ঢাকা বিমানবন্দর কমলাপুর সুন্দরবন এক্সপ্রেস পদ্মা এক্সপ্রেস সিল্কসিটি এক্সপ্রেস বনলতা এক্সপ্রেস "চিত্রা এক্সপ্রেস (Chitra Express) ট্রেনের সময়সূচী, টিকেট ও ভাড়ার তালিকা, ছুটির দিন"। Bangladesh Railway (ইংরেজি ভাষায়)। সংগ্রহের তারিখ ২০২১-০৮-১৬।  উইকিমিডিয়া কমন্সে চিত্রা এক্সপ্রেস সংক্রান্ত মিডিয়া রয়েছে।